Ο **Κωνσταντίνος «Κώστας» Φορτούνης** (Τρίκαλα, 16 Οκτωβρίου 1992) είναι Έλληνας επαγγελματίας ποδοσφαιριστής, ο οποίος αγωνίζεται ως μεσοεπιθετικός στον Ολυμπιακό Πειραιώς και μέχρι πρότινος στην Εθνική Ελλάδος. 

Ξεκίνησε τα ποδοσφαιρικά του βήματα από τις ακαδημίες του Ολυμπιακού και σε ηλικία 16 ετών έγινε παίκτης των Τρικάλων, αγωνιζόμενος στη Δ΄ Εθνική και Γ΄ Εθνική και μετέπειτα στη Σούπερ Λίγκα με τον Αστέρα Τρίπολης. Τελικά επέστρεψε στον Ολυμπιακό, με τον οποίο μέχρι σήμερα έχει κατακτήσει τέσσερα Πρωταθλήματα και δύο Κύπελλα Ελλάδας. Επίσης έχει αγωνιστεί στην πρώτη και στη δεύτερη κατηγορία της Γερμανίας με την φανέλα της Καϊζερσλάουτερν.

Από το 2010 έως το 2013 αγωνιζόταν στα μικρά ηλικιακά τμήματα της Εθνικής Ελλάδας. Στην Εθνική Ανδρών κλήθηκε το 2012 και συμμετείχε στο Ευρωπαϊκό Πρωτάθλημα του 2012, καθώς και σε προκριματικές φάσεις άλλων διοργανώσεων. Θεωρείται από τους πιο δημοφιλείς Έλληνες ποδοσφαιριστές, καθώς και από τους πιο ταλαντούχους της γενιάς του.

Σταδιοδρομία σε συλλόγους
-------------------------

### Α.Ο. Τρίκαλα

Το 2003 ο Φορτούνης εντάχθηκε στις ποδοσφαιρικές ακαδημίες του Ολυμπιακού, απ' όπου έφυγε το 2008, πηγαίνοντας στα Τρίκαλα, προκειμένου να αγωνιστεί στον Α.Ο. Τρικάλων, έχοντας ήδη πραγματοποιήσει εξαιρετικές εμφανίσεις στην ομάδα Κ-21 του Ολυμπιακού και πετυχαίνοντας 4 γκολ σε 14 αγώνες. Στα Τρίκαλα αγωνίστηκε για δύο χρόνια στην τέταρτη εθνική κατηγορία.

### Αστέρας Τρίπολης

Εξαιτίας των καλών του εμφανίσεων στην ομάδα του και στην Εθνική Παίδων (Κ-17) ο τότε προπονητής του Αστέρα Τρίπολης, Βαγγέλης Βλάχος εισηγήθηκε την απόκτησή του και τον έπεισε να ενταχθεί στον αρκαδικό σύλλογο. Το ντεμπούτο του πραγματοποιήθηκε εναντίον του ΠΑΟΚ. Αν και συνήθως ερχόταν από τον πάγκο, συμμετείχε συνολικά σε 24 αγώνες, πετυχαίνοντας ένα γκολ σε βάρος της ΑΕΚ, σε έναν αγώνα που διεξήχθη στις 19 Σεπτέμβρη 2010 και έληξε ισόπαλος με 2-2. Οι καλές του εμφανίσεις είχαν ως αποτέλεσμα την πρόταση της Γιουβέντους για την απόκτηση του νεαρού ποδοσφαιριστή τη χειμερινή περίοδο με μορφή δανεισμού και οψιόν αγοράς το καλοκαίρι, η οποία όμως απορρίφθηκε.

### Καϊζερσλάουτερν

 Ο Φορτούνης με τη φανέλα της Καϊζερσλάουτερν
Κατόπιν ο Φορτούνης μετακόμισε στη Γερμανία για χάρη της Καϊζερσλάουτερν, υπογράφοντας συμβόλαιο συνεργασίας έως και τον Ιούνιο του 2015. Ο τότε διευθύνων σύμβουλος και πρώην ποδοσφαιριστής του γερμανικού συλλόγου, Στέφαν Κουντς, πιστεύοντας πως με το πέρασμά του από την Καϊζερσλάουτερν ο Φορτούνης θα είχε τη δυνατότητα να βελτιωθεί, δήλωσε στον επίσημο ιστότοπο της ομάδας: *«Ο Κώστας Φορτούνης είναι ένας πολύ ταλαντούχος μεσοεπιθετικός, που μπορεί να τα καταφέρει στο μέλλον. Είμαστε πρόθυμοι να τον βοηθήσουμε στην εξέλιξή του και πιστεύουμε ότι θα ευεργετηθεί, δουλεύοντας με τον Μάρκο Κουρτς, τον προπονητή μας»*.

Ο Φορτούνης πραγματοποίησε 28 συμμετοχές στην Μπούντεσλιγκα, η ομάδα του όμως δεν κατάφερε να παραμείνει στην κατηγορία και υποβιβάστηκε μόλις την πρώτη χρονιά που συμμετείχε και ο ίδιος σε αυτή. Πολλοί μεγάλοι σύλλογοι έδειξαν ενδιαφέρον για τον νεαρό μέσο, όπως ο Άγιαξ και η Γιουβέντους, όμως ο Φορτούνης δήλωσε πως *δεν έχει πρόβλημα να αγωνίζεται στη δεύτερη κατηγορία της Γερμανίας*.

Η περίοδος 2012-13 τον βρήκε τελικά με την Καϊζεσλάουτερν, όπου συμμετείχε σε 24 αγώνες, βοηθώντας την ομάδα του να πάρει την τρίτη θέση και να διεκδικήσει την επάνοδό της στην Μπούντεσλιγκα. Τελικά όμως η ομάδα του ηττήθηκε από τη Χόφενχαϊμ στους αγώνες μπαράζ και δεν μπόρεσε να προβιβαστεί.

### Ολυμπιακός Πειραιώς

 Ο Φορτούνης στον Ολυμπιακό το 2015
Τη σεζόν 2013-14 ο Φορτούνης είχε χάσει τη θέση του στη βασική εντεκάδα της Καϊζερσλάουτερν, οπότε αναζήτησε νέα ποδοσφαιρική στέγη. Τον Ιούλιο του 2014 προκάλεσε το ενδιαφέρον κορυφαίων ελληνικών συλλόγων, επιλέγοντας τελικά να συνεχίσει την καριέρα του στον Ολυμπιακό, στις ακαδημίες του οποίου είχε κάνει τα πρώτα του βήματα. Στον Ολυμπιακό ανακοινώθηκε επισήμως στις 22 Ιουλίου 2014, υπογράφοντας τετραετές συμβόλαιο συνεργασίας. Την πρώτη του χρονιά συμμετείχε σε 37 αγώνες, συνολικά σε όλες τις διοργανώσεις, πετυχαίνοντας 10 γκολ και μοιράζοντας 5 ασίστ.

#### 2014-15

Το ντεμπούτο του Φορτούνη με τη φανέλα του Ολυμπιακού πραγματοποιήθηκε στις 27 Σεπτεμβρίου 2014 εναντίον του Ατρομήτου Αθηνών, όταν μπήκε στο 82' ως αλλαγή στη θέση του Γιάννη Μανιάτη, σε έναν αγώνα όπου ο Ολυμπιακός ηττήθηκε με 1-0. Ως βασικός στην ενδεκάδα ξεκίνησε για πρώτη φορά την 1η Νοεμβρίου 2014 απέναντι στον Αστέρα Τρίπολης (0-0). Πέτυχε το πρώτο του γκολ στις 6 Δεκεμβρίου 2014 με αντίπαλο τον ΠΑΣ Γιάννινα με πέναλτι. Για το Κύπελλο Ελλάδας ο Φορτούνης είχε την πρώτη του συμμετοχή, συνδυάζοντάς την μάλιστα με γκολ από απευθείας εκτέλεση φάουλ, στο εντός έδρας 1-1 με τον Πανιώνιο στις 29 Οκτωβρίου 2014. Στο Τσάμπιονς Λιγκ 2014-15 δεν αγωνίστηκε, καθότι δεν είχε συμπεριληφθεί από τον τότε προπονητή της ομάδας Μίτσελ στη λίστα παικτών που δηλώθηκε στην ΟΥΕΦΑ. Σε μεταγενέστερη συνέντευξή του ο Φορτούνης δήλωσε ότι *«ο Μίτσελ τον αδίκησε με τον περιορισμένο χρόνο συμμετοχής του και τη μη δήλωση του στο Τσάμπιονς Λιγκ, σε αντίθεση με τον Περέιρα που τον εμπιστεύθηκε παραπάνω*.» Τελικά πραγματοποίησε την πρώτη του ευρωπαϊκή συμμετοχή στις 19 Φεβρουαρίου 2015, όταν πέρασε ως αλλαγή στον εκτός έδρας αγώνα του Γιουρόπα Λιγκ εναντίον της Ντνίπρο στη θέση του Τσόρι Ντομίνγκες. Ο αγώνας έληξε 2-0 και με συνολικό σκορ 4-2 υπέρ της Ντνίπρο και ο Ολυμπιακός αποκλείστηκε από τη συνέχεια της διοργάνωσης.

Η χρονιά τελείωσε με επιτυχία για τον Φορτούνη, καθώς με τον Ολυμπιακό πέτυχε το νταμπλ, κατακτώντας Πρωτάθλημα και Κύπελλο Ελλάδας, ενώ στον τελικό του κυπέλλου, που διεξήχθη στο Ολυμπιακό Στάδιο (ΟΑΚΑ), απέναντι στην Ξάνθη πέτυχε ένα αξιοσημείωτο γκολ, από μακρινή απόσταση με ελεύθερη εκτέλεση, διαμορφώνοντας το τελικό 3-1.

#### 2015-16

Την περίοδο 2015-16 ο Φορτούνης σημείωσε το πρώτο γκολ της ομάδας του στην πρεμιέρα του πρωταθλήματος στην εντός έδρας νίκη απέναντι στον Πανιώνιο με 3-0. Στον δεύτερο αγώνα της χρονιάς με αντίπαλο τον Λεβαδειακό πέτυχε το δεύτερο γκολ της ομάδας του, εξασφαλίζοντας τη νίκη με σκορ 0-2, όπου αναδείχθηκε και MVP του αγώνα. Στις 22 Σεπτεμβρίου 2015 σκόραρε ξανά στην εκτός έδρας νίκη με 3-1 επί της Ξάνθης, έχοντας και μία ασίστ στον Τζίμι Ντουρμάζ, ο οποίος είχε ανοίξει το σκορ, ενώ αναδείχθηκε πάλι MVP του αγώνα. Στη συνέχεια και συγκεκριμένα στις 26 Σεπτεμβρίου πέτυχε κι άλλο γκολ, απέναντι στον ΠΑΣ Γιάννινα, με τελικό σκορ 5-1. Το ντεμπούτο του στο Τσάμπιονς Λιγκ (2015-16) πραγματοποιήθηκε στις 16 Σεπτεμβρίου, αντικαθιστώντας τον Εστέμπαν Καμπιάσο, σε αγώνα ενάντια στη Μπάγερν Μονάχου, που έληξε υπέρ της γερμανικής ομάδας με σκορ 3-0 και τα δύο γκολ εκ των επιτευχθέντων στην έκβαση της αναμέτρησης.

Στις 29 Σεπτεμβρίου ο Φορτούνης αγωνίστηκε ως βασικός τη δεύτερη αγωνιστική της διοργάνωσης στο Emirates Stadium στο Λονδίνο, απέναντι στην Άρσεναλ, όπου ο Ολυμπιακός σημείωσε σπουδαία νίκη με 2-3. Ο Φορτούνης ουσιαστικά πέτυχε το δεύτερο γκολ με απευθείας εκτέλεση κόρνερ (επισήμως ωστόσο χρεώθηκε ως αυτογκόλ του αντίπαλου τερματοφύλακα), διαμορφώνοντας εκείνη τη στιγμή το σκορ σε 1-2, ενώ συμμετείχε και στο πρώτο γκολ της ομάδας του, καθώς από δική του εκτέλεση κόρνερ ο Φελίπε Πάρντο έκανε το 0-1. Η πολύ καλή του εμφάνιση σε αυτόν τον αγώνα τον οδήγησε στο να κερδίσει μία θέση στην καλύτερη εντεκάδα της δεύτερης αγωνιστικής του Τσάμπιονς Λιγκ. Η συνέχεια ήταν εξίσου καλή, καθώς ο Ολυμπιακός πέτυχε άλλες δύο νίκες στους ομίλους της διοργάνωσης, όμως τελικά γνώρισε τον αποκλεισμό από την συνέχεια και την φάση των νοκ-άουτ και οδηγήθηκε στους 32 του Europa League, όπου και αποκλείστηκε από την Άντερλεχτ.

Στο πρώτο ντέρμπι της χρονιάς με αντίπαλο τον ΠΑΟΚ στην Τούμπα ο Φορτούνης ξεκίνησε βασικός, βοηθώντας τα μέγιστα την ομάδα του, καθώς στα 2 γκολ που σημείωσε ο Ολυμπιακός είχε κάνει ισάριθμες ασίστ, ενώ ανακηρύχθηκε παράλληλα και πολυτιμότερος ποδοσφαιριστής (MVP) του αγώνα μαζί με τον Ρομπέρτο. Στο ντέρμπι απέναντι στην ΑΕΚ ο Ολυμπιακός επικράτησε 4-0, με τον Φορτούνη να περνά στον αγώνα ως αλλαγή στο 76΄ στη θέση του Ντομίνγκες και να σκοράρει δύο φορές, διαμορφώνοντας το τελικό σκορ στις καθυστερήσεις με πέναλτι. Η χρονιά τελείωσε με τον Φορτούνη να πανηγυρίζει τον τίτλο του Πρωταθλητή Ελλάδας, αλλά όμως να γνωρίζει την ήττα στον τελικό του Κυπέλλου Ελλάδας με 2-1 από την ΑΕΚ. Αναδείχθηκε πρώτος σκόρερ του πρωταθλήματος, πρώτος και στις ασίστ καθώς και MVP της Σούπερ Λίγκα.

#### 2016-17

Ο Κώστας Φορτούνης ξεκίνησε τη χρονιά βασικός στους ευρωπαϊκούς αγώνες του Ολυμπιακού εναντίον της Χάποελ Μπερ Σεβά, αλλά η απόδοσή του ήταν κακή. Οι κακές του εμφανίσεις συνεχίστηκαν και του στοίχησαν, καθώς έχασε τη θέση του βασικού για μερικούς αγώνες της Super League, αλλά και σε κάποιους ευρωπαϊκούς. Ωστόσο, στο πρώτο ντέρμπι της χρονιάς με αντίπαλο την ΑΕΚ ο Ολυμπιακός νίκησε 3-0 και ο ίδιος ξεκίνησε βασικός, κάνοντας πολύ καλή εμφάνιση και σκοράροντας το τρίτο γκολ της ομάδας του. Για τις κακές του εμφανίσεις δήλωσε: «*Ακούστηκαν πολλά για εμένα, από το καλοκαίρι. Είμαι και πάλι εδώ. Δεν άλλαξε κάτι. Όλοι οι παίχτες, ακόμα και ο Μέσι και ο Ρονάλντο υπάρχουν παιχνίδια που δεν είναι καλοί. Έχω βρει τη φόρμα μου. Άλλαξαν οι προπονητές και δεν είναι καλό αυτό*».

Ο Ολυμπιακός μετά τον αποκλεισμό του από την Χάποελ Μπερ Σεβά αγωνίστηκε στο Europa League, όπου κέρδισε την συμμετοχή του στους ομίλους αποκλείοντας την Αρούκα, με τον Φορτούνη να αγωνίζεται στον έναν από τους δύο αγώνες. Στους ομίλους κληρώθηκε με την Αστάνα, τον ΑΠΟΕΛ και την Γιανγκ Μπόις Βέρνης. Τελικά τερμάτισε δεύτερος στον όμιλο και προκρίθηκε στην επόμενη φάση, με τον Φορτούνη να αγωνίζεται στους τέσσερις από τους έξι αγώνες. Στην επόμενη φάση με αντίπαλο την Μπεσίκτας, ο Ολυμπιακός γνώρισε τον αποκλεισμό με συνολικό σκορ 5-2, με τον Φορτούνη να αγωνίζεται και στους δύο αγώνες. Στο εντός έδρας ματς με την Γιανγκ Μπόις ο Φορτούνης πέτυχε το μοναδικό του γκολ στη διοργάνωση, σε ένα ματς που έληξε ισόπαλο με 1-1.

Στο πρωτάθλημα ο Φορτούνης είχε και πάλι πρωταγωνιστικό ρόλο, καθώς αγωνίστηκε σε 25 αγώνες, πέτυχε 6 γκολ και μοίρασε 6 ασίστ. Αυτή η διοργάνωση ήταν και η μόνη που έφερε τρόπαιο στον Ολυμπιακό εκείνη την περίοδο, με τον Φορτούνη να πανηγυρίζει το τρίτο του πρωτάθλημα με τον πειραϊκό σύλλογο. Στο Κύπελλο Ελλάδος είχε μικρότερη συμμετοχή παίζοντας μόλις σε τέσσερις αγώνες, ενώ πέτυχε ένα γκολ. Ο Ολυμπιακός αποκλείστηκε τελικά στη φάση των ημιτελικών από την ΑΕΚ. Συνολικά ο Φορτούνης αγωνίστηκε εκείνη τη σεζόν σε 40 επίσημους αγώνες, πετυχαίνοντας 8 γκολ και μοιράζοντας 8 ασίστ.

#### 2017-18

Τη σεζόν 2017-18 ο Φορτούνης ακολούθησε τον Ολυμπιακό σε όλη τη διάρκεια της προετοιμασίας, πραγματοποιώντας καλές εμφανίσεις στα φιλικά, ενώ και ο νέος προπονητής του Ολυμπιακού, Μπέσνικ Χάσι, έδειχνε να τον υπολογίζει για έναν από τους βασικότερους παίχτες της ομάδας του. Σε ένα φιλικό κόντρα στη ΚΦ Μέχελεν, το οποίο έληξε 6-0 υπέρ του Ολυμπιακού, ο Φορτούνης έβαλε ξανά γκολ με απευθείας εκτέλεση κόρνερ.

Στις 25 Αυγούστου βραβεύθηκε ως MVP της πρώτης αγωνιστικής της Σούπερ Λίγκα, έχοντας πετύχει δύο γκολ κόντρα στη Λάρισα, με το τελικό σκορ να είναι 4-1. Επίσης, την ίδια αγωνιστική έλαβε και το βραβείο του *Best Goal*. Την επόμενη αγωνιστική πέτυχε κι άλλο γκολ, κόντρα στη Λαμία, με τελικό σκορ 0-1. Στις 14 Οκτωβρίου του 2017, ο Φορτούνης, επέστρεψε στο βασικός σχήμα και σε έναν αγώνα κόντρα στον Πανιώνιο, με τελικό σκορ 3-4, στον οποίον μοίρασε μία ασίστ και πέτυχε το τέταρτο και νικητήριο γκολ της ομάδας του. Στις 9 Δεκεμβρίου, σε ένα ματς κόντρα στον Παναιτωλικό, πέτυχε 2 τέρματα.

Προηγουμένως, τον Ιούλιο, είχε ξεκινήσει βασικός στον πρώτο ευρωπαϊκό αγώνα του Ολυμπιακού, κόντρα στην Παρτιζάν, στο Βελιγράδι, σε ένα ματς που τελικά νίκησε με 1-3. Κατόπιν, ο Ολυμπιακός πέρασε τόσο την Παρτιζάν όσο και τη Ριέκα, και πέρασε στους ομίλους τους ΟΥΕΦΑ Τσάμπιονς Λιγκ, με τον Φορτούνη να αγωνίζεται, στην πρεμιέρα του, κόντρα στη Σπόρτινγκ Λισαβόνας, σε ένα ματς που έληξε 2-3 υπέρ των τελευταίων. Κατόπιν, αγωνίστηκε, ως αλλαγή και στον δεύτερο αγώνα κόντρα στη Γιουβέντους, στο Τορίνο, στο οποίο γνώρισε ξανά την ήττα με σκορ 2-0. Στις 18 Οκτωβρίου του 2017, αγωνίστηκε ως αλλαγή στον αγώνα με την Μπαρτσελόνα στο Καμπ Νου και κατάφερε μέσω κόρνερ να βγάλει ασίστ στον Δημήτρη Νικολάου, για να διαμορφωθεί το τελικό αποτέλεσμα, με 3-1. Εκείνη τη σεζόν, ο Ολυμπιακός ολοκλήρωσε τις ευρωπαϊκές του υποχρεώσεις, με τη χειρότερη συγκομιδή στην ιστορία του, αφού κατάφερε να συγκεντρώσει μόλις έναν βαθμό.

#### 2018-19

Με την αποχώρηση των δύο βασικών αρχηγών του Ολυμπιακού (Ρομάο, Μποτία), ο Φορτούνης, έγινε για πρώτη φορά ο πρώτος αρχηγός της ομάδας. Η χρονιά ξεκίνησε πολύ καλά για τον νέο αρχηγό του πειραϊκού συλλόγου, αρχής γενομένης από τα φιλικά, αλλά και τους πρώτους επίσημους Ευρωπαϊκούς αγώνες. Ο Τρικαλινός ποδοσφαιριστής είχε καλή παρουσία στα πρώτα επίσημα και προκριματικά ματς κόντρα στη Λουκέρνη, στα οποία τα ματς μοίρασε ασίστ ενώ είχε και τρια δοκάρια, με τον Ολυμπιακό τελικά να αποκλείει την ελβετική ομάδα με συνολικό σκορ 7-1. Στον τρίτο επίσημο αγώνα, κόντρα στην αγγλική Μπέρνλι, ο Φορτούνης βγήκε MVP, σκοράροντας και δύο τέρματα, με τελικό σκορ 3-1. Ο Κώστας Φορτούνης από τότε που ήρθε το 2019, έχει σκοράρει σχεδόν σε όλα τα παιχνίδια πρωταθλήματος. Στις 30 Ιανουαρίου 2019 ο Κώστας Φορτούνης, πέτυχε το πρώτο χάτ-τρικ της καριέρας του εναντίον της ΑΕΛ με 4-0. Η σεζόν αυτή τελείωσε χωρίς, τελικά, να κατακτήσει κάποιο τρόπαιο με τον Ολυμπιακό. Ωστόσο, βγήκε τρίτος σκόρερ του πρωταθλήματος πετυχαίνοντας 12 γκολ, μοιράζοντας επίσης και 9 ασίστ στους συμπαίκτες του. 

#### 2019-20

Στην αρχή της σεζόν 2019-20, ο Φορτούνης, ανανέωσε τη συνεργασία του με τον Ολυμπιακό, για τέσσερα χρόνια, με ετήσιες απολαβές 1,5 εκατομμύριο ευρώ τον χρόνο, καθιστώντας τον έτσι, τον καλύτερα αμειβόμενο Έλληνα ποδοσφαιριστή, που αγωνίζεται στην Ελλάδα και τέταρτο γενικά. Ωστόσο, στις 11 Ιουλίου του 2019, σε έναν φιλικό αγώνα προετοιμασίας κόντρα στο Αμβούργο, ο ποδοσφαιριστής τραυματίζεται και λίγες ώρες αργότερα γίνεται γνωστό ότι έπαθε ρήξη πρόσθιου χιαστού. Ο σοβαρός αυτός τραυματισμός τον άφησε εκτός αγωνιστικών υποχρεώσεων για όλο το 2019. Αν και δεν αγωνίστηκε καθόλου μέσα στο έτος, ήδη από τον Νοέμβριο, είχε δείξει φανερή βελτίωση. Στις 6 Ιανουαρίου του 2020, προπονήθηκε για πρώτη φορά κανονικά με την υπόλοιπη ομάδα.

Στις 15 Ιανουαρίου του 2020, ο Φορτούνης, επέστρεψε στην αγωνιστική δράση, μετά τον τραυματισμό του, σε έναν αγώνα Κυπέλλου Ελλάδας, κόντρα στην ομάδα της Καλαμάτας, ο οποίος έληξε 4-1 υπέρ του Ολυμπιακού.

Διεθνής σταδιοδρομία
--------------------

 Ο Φορτούνης με την Ελλάδα τον Αύγουστο του 2013, σε εκτός έδρας φιλικό αγώνα εναντίον της Αυστρίας
Μόλις στα 19 του χρόνια κλήθηκε για πρώτη φορά στην εθνική ομάδα των ανδρών και πραγματοποίησε το ντεμπούτο του στις 29 Φεβρουαρίου 2012 στην εντός έδρας φιλική αναμέτρηση εναντίον του Βελγίου στο Παγκρήτιο Στάδιο (1-1). Υπήρξε διεθνής και με τις μικρότερες εθνικές ομάδες της Ελλάδας. Συγκεκριμένα, έχει δεκατέσσερις συμμετοχές (τέσσερα τέρματα) με την Ελπίδων και εννέα συμμετοχές (ένα τέρμα) με την ομάδα Νέων.

### Ευρωπαϊκό Πρωτάθλημα Ποδοσφαίρου

#### Euro 2012

Αν και δεν κλήθηκε ούτε μία φορά στα προκριματικά του Euro 2012, συμπεριλήφθηκε από τον Φερνάντο Σάντος στην αποστολή της Ελλάδας για την τελική φάση της διοργάνωσης, όπου συμμετείχε σε δύο αγώνες. Στις 8 Ιουνίου 2012, έκανε το ντεμπούτο του στη διοργάνωση, ερχόμενος από τον πάγκο, στην πρεμιέρα, αντικαθιστώντας τον Φάνη Γκέκα, απέναντι στην Πολωνία (1-1). Στον επόμενο αγώνα, με αντίπαλο την Τσεχία, όπου η Ελλάδα ηττήθηκε με 2-1, ξεκίνησε βασικός, αλλά αντικαταστάθηκε από τον Κώστα Μήτρογλου. Στη συνέχεια της διοργάνωσης, η Ελλάδα νίκησε τη Ρωσία και προκρίθηκε στην επόμενη φάση, όπου αποκλείστηκε από τη Γερμανία, με σκορ 4-2.

Προκριματικά Euro 2016
Παρά το γεγονός ότι δεν συμμετείχε στην αποστολή για το Μουντιάλ 2014, στη συνέχεια κλήθηκε ξανά για τα προκριματικά του Euro 2016, στις 7 Σεπτέμβρη 2014, στην εντός έδρας ήττα (0-1) από τη Ρουμανία, χωρίς να πάρει χρόνο συμμετοχής. Το ίδιο συνέβη και στους δύο επόμενους αγώνες, στην εκτός έδρας ισοπαλία (1-1) με τη Φινλανδία, καθώς και στην εντός έδρας ήττα (0-2), από τη Βόρεια Ιρλανδία.

Στις 14 Νοεμβρίου 2014, στη νέα εντός έδρας ήττα (0-1) με τις Νήσους Φερόε ήταν εκτός αποστολής, όμως στους δύο επόμενους εκτός έδρας αγώνες κλήθηκε ξανά και αγωνίστηκε ως αλλαγή, στη "λευκή" ισοπαλία απέναντι στην Ουγγαρία, στη θέση του Λάζαρου Χριστοδουλόπουλου, καθώς και στην ήττα (1-2) στις Φερόες, αντί του Παναγιώτη Κονέ. Το ίδιο συνέβη και στην εντός έδρας ήττα (0-1) από τη Φινλανδία, στις 4 Σεπτέμβρη του 2015, όταν πέρασε ξανά ως αλλαγή, στη θέση του Νίκου Καρέλη.

Ακολούθησαν δύο συμμετοχές ως βασικός, στις 7 Σεπτέμβρη στην εκτός έδρας ισοπαλία (0-0) με τη Ρουμανία και στον τελευταίο αγώνα των προκριματικών, με την Ουγγαρία (νίκη 4-3), όπου αγωνίστηκε πίσω από τον επιθετικό (Κώστας Μήτρογλου), μαζί με τους Πέτρο Μάνταλο και Δημήτρη Πέλκα.

### Παγκόσμιο Κύπελλο Ποδοσφαίρου

Προκριματικά Μουντιάλ 2018
Στα προκριματικά για το Μουντιάλ του 2018 η Ελλάδα αγωνίστηκε εναντίον του Γιβραλτάρ, εκτός έδρας, κερδίζοντας 1-4, με τον Φορτούνη να αγωνίζεται βασικός, πετυχαίνοντας κι ένα γκολ. Στον επόμενο αγώνα, στη νίκη (2-0) απέναντι στην Κύπρο αγωνίστηκε ξανά βασικός, έχοντας και μία ασίστ. Στον επόμενο αγώνα με την Εσθονία δεν αγωνίστηκε λόγω τραυματισμού, ενώ στον μεθεπόμενο με τη Βοσνία - Ερζεγοβίνη (1-1), αγωνίστηκε ξανά βασικός, με το γκολ της ισοφάρισης να έρχεται στο 95' από τον Γιώργο Τζαβέλλα. Στις 25 Μαρτίου του 2017, η Εθνική Ελλάδος, αγωνίστηκε κόντρα σε αυτή του Βελγίου, στο Βέλγιο, αποσπώντας σπουδαία ισοπαλία 1-1, με τον Φορτούνη να ξεκινά βασικός. Στο επόμενο ματς, του ομίλου κόντρα στη Βοσνία, η Ελλάδα, έφερε ισοπαλία 0-0 με τον Φορτούνη, να ξεκινά πάλι στη βασική ενδεκάδα. Στον επόμενο αγώνα, στις 31 Αυγούστου του 2017, κόντρα στην Εσθονία, στο Στάδιο Καραϊσκάκης, αγωνίστηκε ξανά βασικός και για όλο τον αγώνα, το τελικό σκορ, δεν ευνόησε την Ελλάδα, το οποίο ήταν 0-0. Στις 3 Σεπτεμβρίου του ίδιου έτους, κόντρα στο Βέλγιο, ξανά στο Καραϊσκάκη, η Εθνική Ελλάδας ηττήθηκε με σκορ 1-2, με τον Τρικαλινό ποδοσφαιριστή να αγωνίζεται ξανά βασικός, ενώ έγινε αλλαγή στο 89. Στις 7 Οκτωβρίου του 2017, αγωνίστηκε ξανά βασικός, αυτή τη φορά κόντρα στην Κύπρο, σε ένα ματς που έληξε 1-2 υπέρ της Ελλάδας, μοιράζοντας μάλιστα και μία ασίστ. Στις 10 του ίδιου μήνα, η Ελλάδα αντιμετώπισε το Γιβραλτάρ, στο Καραϊσκάκη, με τελικό σκορ 4-0, το οποίο της εξασφάλισε τη δεύτερη θέση, που οδηγεί στα μπαράζ πρόκρισης, με τον Φορτούνη να αγωνίζεται ξανά βασικός.

Στατιστικά
----------

### Συλλογικά

* *Μέχρι 24 Αυγούστου 2022*

| Σύλλογος | Περίοδος | Πρωτάθλημα | Κύπελλο | Διεθνή | Σύνολο |
| --- | --- | --- | --- | --- | --- |
| Συμμετοχές | Τέρματα | Συμμετοχές | Τέρματα | Συμμετοχές | Τέρματα | Συμμετοχές | Τέρματα |
| Τρίκαλα | 2008–09 | - | - | - | - | - | - | - | - |
| 2009–10 | 13 | 0 | - | - | - | - | 13 | 0 |
| Αστέρας Τρίπολης | 2010-11 | 24 | 1 | 2 | 0 | - | - | 26 | 1 |
| Σύνολο | 37 | 1 | 2 | 0 | 0 | 0 | 39 | 1 |
| Καϊζερσλάουτερν | 2011–12 | 28 | 0 | 2 | 0 | - | - | 30 | 0 |
| 2012–13 | 24 | 2 | 2 | 1 | - | - | 26 | 3 |
| 2013–14 | 18 | 0 | 3 | 0 | - | - | 21 | 0 |
| Σύνολο | 70 | 2 | 7 | 1 | 0 | 0 | 77 | 3 |
| Ολυμπιακός | 2014–15 | 25 | 7 | 10 | 3 | 2 | 0 | 37 | 10 |
| 2015–16 | 27 | 18 | 4 | 2 | 8 | 1 | 39 | 21 |
| 2016–17 | 25 | 6 | 4 | 1 | 11 | 1 | 40 | 8 |
| 2017–18 | 25 | 10 | 3 | 0 | 9 | 1 | 37 | 11 |
| 2018–19 | 28 | 12 | 3 | 0 | 12 | 5 | 43 | 17 |
| 2019–20 | 13 | 3 | 5 | 0 | 3 | 0 | 21 | 3 |
| 2020–21 | 31 | 9 | 4 | 0 | 11 | 0 | 46 | 9 |
| 2021-22 | 3 | 0 | 0 | 0 | 0 | 0 | 3 | 0 |
| Σύνολο | 177 | 65 | 33 | 6 | 56 | 8 | 266 | 79 |
| Ολυμπιακός Β | 2021-22 | 2 | 1 | 0 | 0 | 0 | 0 | 2 | 1 |
| Σύνολο καριέρας | 286 | 69 | 42 | 7 | 56 | 8 | 384 | 84 |

### Διεθνή γκολ

| # | Ημερομηνία | Γήπεδο | Αντίπαλος | Σκορ | Αποτέλεσμα | Διοργάνωση | πηγές |
| --- | --- | --- | --- | --- | --- | --- | --- |
| 1. | 29 Μαρτίου 2016 | Στάδιο Καραϊσκάκη, Πειραιάς, Ελλάδα |  Ισλανδία | **1**–0 | 2–3 | Φιλικό |  |
| 2. | **2**–0 |
| 3. | 6 Σεπτεμβρίου 2018 | Στάδιο Αλγκάρβε, Φάρο/Λόλε/, Πορτογαλία |  Γιβραλτάρ | **3**–1 | 4–1 | Προκριματικά Μουντιάλ 2018 |  |
| 4. | 8 Σεπτεμβρίου 2018 | A le Coc Arena, Τάλιν, Εσθονία |  Εσθονία | **1**–0 | 1–0 | UEFA Nations League C 2018-19 |  |
| 5. | 23 Μαρτίου 2019 | Ράινπαρκ Στάντιον, Βαντούζ, Λίχτενσταϊν |  Λίχτενσταϊν | **1**–0 | 2–0 | Προκριματικά EURO 2020 |  |
| 6. | 26 Μαρτίου 2019 | Bilino Polje, Ζένιτσα, Βοσνία-Ερζεγοβίνη |  Βοσνία και Ερζεγοβίνη | **1**–2 | 2–2 | Προκριματικά EURO 2020 |  |
| 7. | 11 Ιουνίου 2019 | Ολυμπιακό Στάδιο Αθηνών, Αθήνα, Αρμενία |  Αρμενία | **2**–3 | 2–3 | Προκριματικά EURO 2020 |  |
| 8. | 7 Οκτωβρίου 2020 | Βέρτερσεε Στάντιον, Κλάγκενφουρτ, Αυστρία |  Αυστρία | **1**–2 | 1-2 | Φιλικό |  |
| 9. | 15 Νοεμβρίου 2020 | Ζίμπρου Στάντιον, Κισινάου, Μολδαβία |  Μολδαβία | **1**–0 | 2-0 | UEFA Nations League C 2020-21 |  |

Τίτλοι - Διακρίσεις
-------------------

### Συλλογικοί

**Ολυμπιακός**
* Πρωταθλήματα Ελλάδας: **6** (2014-15, 2015-16, 2016-17, 2019-20, 2020-21,2021-22)
* Κύπελλο Ελλάδας: **2** (2014-15, 2019-20)

### Ατομικοί

* Μέλος στην καλύτερη εντεκάδα του Τσάμπιονς Λιγκ 2015-16, για τη 2η αγωνιστική στην Φάση των 32
* Μέλος της καλύτερης ομάδας (Team of the Tournament) του Ευρωπαϊκού Πρωταθλήματος Κ-19 2011
* Πρώτος σκόρερ της Super League με 18 γκολ (2015-16)
* Πρώτος σε ασίστ στη Super League με 13 ασίστ (2015-16)
* Πρώτος σε ασίστ στη Super League με 9 ασίστ (2017-18)
* Πρώτος σε ασίστ στη Super League με 9 ασίστ (2018-19)
* Πρώτος σε ασίστ στη Super League με 11 ασίστ (2020-21)
* MVP της Super League (2015-16)
* MVP της Super League (2018-19)
* Καλύτερος Έλληνας ποδοσφαιριστής (2015-2016)
* Καλύτερος Έλληνας ποδοσφαιριστής (2018-2019)
* Μέλος της καλύτερης εντεκάδας του ελληνικού πρωταθλήματος την σεζόν 2015-16
* Μέλος της καλύτερης εντεκάδας του ελληνικού πρωταθλήματος την σεζόν 2016-17
* Μέλος της καλύτερης εντεκάδας του ελληνικού πρωταθλήματος την σεζόν 2018-19
* Πρώτος σε ασίστ ποδοσφαιριστής του Ολυμπιακού όλων των εποχών

Παραπομπές
----------

1. ↑  Νίκος Ραλλίδης (6 Σεπτεμβρίου 2022). «Πιο δημοφιλής Θεσσαλός ποδοσφαιριστής ο Φορτούνης». sportrikala.gr.
2. ↑  «Kostas Fortounis». sports.ndtv.com. 25 Μαΐου 2012. Αρχειοθετήθηκε από το πρωτότυπο στις 10 Ιουνίου 2014. Ανακτήθηκε στις 5 Οκτωβρίου 2015.
3. ↑  «Kostas Fortounis». uefa.com.
4. ↑  Στην Καϊζερσλάουτερν ο Φορτούνης, www.contra.gr
5. ↑  «Fortounis moves to Germany». skysports.com. 24 Ιουνίου 2011.
6. ↑  «Kostas Fortounis». sports.ndtv.com. 25 Μαΐου 2012. Αρχειοθετήθηκε από το πρωτότυπο στις 10 Ιουνίου 2014. Ανακτήθηκε στις 5 Οκτωβρίου 2015.
7. ↑  Επέλεξε Ολυμπιακό ο Φορτούνης, www.sport-fm.gr
8. ↑  "Κόκκινος" ο Φορτούνης, www.sport-fm.gr
9. ↑  «Fortounis: Goals & Skills 2014-15». www.redgoal.gr. Αρχειοθετήθηκε από το πρωτότυπο στις 29 Ιουλίου 2015. Ανακτήθηκε στις 5 Οκτωβρίου 2015.
10. ↑  Νίκος Γιαννόπουλος (27 Σεπτεμβρίου 2014). «Ατρόμητος-Ολυμπιακός 1-0 (VIDEO)». contra.gr. Ανακτήθηκε στις 5 Οκτωβρίου 2015.
11. ↑  Γιώργος Περπερίδης (6 Δεκεμβρίου 2014). «Ολυμπιακός - ΠΑΣ Γιάννινα 2-2». sport24.gr. Ανακτήθηκε στις 5 Οκτωβρίου 2015.
12. ↑  soccerbase.com. «7. Kostas Fortounis Midfielder Olympiakos».
13. ↑  «Ολυμπιακός - Πανιώνιος 1-1». contra.gr. 29 Οκτωβρίου 2014.
14. ↑  «Ολυμπιακός: Εκτός Τσάμπιονς Λιγκ οι Ντοσεβί, Φορτούνης, Γκαζαριάν». Protothema.gr. 2 Σεπτεμβρίου 2014. Ανακτήθηκε στις 5 Οκτωβρίου 2015.
15. ↑  «Φορτούνης: "Με αδίκησε ο Μίτσελ"». Sport24.gr. 12 Οκτωβρίου 2015. Ανακτήθηκε στις 12 Οκτωβρίου 2015.
16. ↑  Νίκος Συριώδης (19 Φεβρουαρίου 2015). «Ντνίπρο - Ολυμπιακός 2-0». sport24.gr. Ανακτήθηκε στις 5 Οκτωβρίου 2015.
17. ↑  Γιάννης Μπαϊρακτάρης (26 Φεβρουαρίου 2015). «Ολυμπιακός - Ντνίπρο 2-2 (Videos)». contra.gr. Ανακτήθηκε στις 5 Οκτωβρίου 2015.
18. ↑  «Olympiakos beats Xanthi 3-1 in Greek Cup final». www.newsobserver.com. 23 Μαΐου 2015. Αρχειοθετήθηκε από το πρωτότυπο στις 24 Μαΐου 2015. Ανακτήθηκε στις 5 Οκτωβρίου 2015.
19. ↑  «Olympiakos beats Xanthi 3-1 in Greek Cup final». news.yahoo.com. 23 Μαΐου 2015.
20. ↑  «Χωρίς να ιδρώσει ο Ολυμπιακός, 3-0 τον Πανιώνιο». www.sport24.gr. 23 Αυγούστου 2015.
21. ↑  «Λεβαδειακός - Ολυμπιακός 0-2». www.contra.gr. 29 Αυγούστου 2015.
22. ↑  «Ξάνθη - Ολυμπιακός 1-3». www.contra.gr. 22 Σεπτεμβρίου 2015.
23. ↑  «"Ερυθρόλευκη" καταιγίδα στο Φάληρο, 5-1 ο Ολυμπιακός τον ΠΑΣ». www.sport24.gr. 26 Σεπτεμβρίου 2015.
24. ↑  Γιώργος Περπερίδης (16 Σεπτεμβρίου 2015). «Δεν άντεξε την πολιορκία ο Ολυμπιακός, ήττα με 3-0 από την Μπάγερν». sport24.gr. Ανακτήθηκε στις 5 Οκτωβρίου 2015.
25. ↑  «Half-Time Report: Arsenal behind against Olympiacos». www.sportsmole.co.uk. 29 Σεπτεμβρίου 2015.
26. ↑  «UEFA Champions League team of the week». www.uefa.com. 1 Οκτωβρίου 2015.
27. 1 2  Μάνος Ανδρουλάκης (4 Οκτωβρίου 2015). «ΠΑΟΚ - Ολυμπιακός 0-2». contra.gr. Ανακτήθηκε στις 5 Οκτωβρίου 2015.
28. ↑  Γιάννης Φιλέρης (4 Οκτωβρίου 2015). «Έφτανε μισή ώρα στον Ολυμπιακό για το 2-0 στην Τούμπα». sport24.gr. Ανακτήθηκε στις 5 Οκτωβρίου 2015. Ο Φορτούνης έδωσε δυο ασίστ, ο Ντουρμάζ ξεκίνησε μοιράζοντας ... σακούλες, ο Ρομπέρτο ήταν παρών όταν χρειάστηκε, ο Μποτία έκανε ξανά σπουδαίο ματς, αλλά ο αυτός που έτρεχε ασταμάτητα, κάλυψε χώρους, έσωσε και ένα γκολ ήταν ο Παϊτίμ Κασάμι. Ανεξάντλητος...
29. ↑  Χρήστος Σωτηρακόπουλος (2015-10-05). «Φορτούνης έραβε, Ρομπέρτο έκοβε». *SportDay* **ΑΠΟΨΗ**: 13.
30. ↑  Απόστολος Παγώνης: *«Στο πρώτο ημίχρονο ήταν με διαφορά ο Φορτούνης καθώς από τα δικά του πόδια προήλθαν τα δύο γκολ του Ολυμπιακού. Στο δεύτερο ημίχρονο ο Ρομπέρτο ήταν αυτός που με τις επεμβάσεις δεν άφησε τον ΠΑΟΚ να μπει στο παιχνίδι.»* (4 Οκτωβρίου 2015). «ΠΑΟΚ - Ολυμπιακός 0-2 (gTV)». gazzetta.gr. Ανακτήθηκε στις 5 Οκτωβρίου 2015.
31. ↑  Γιάννης Μπαϊρακτάρης (17 Οκτωβρίου 2015). «Ολυμπιακός - ΑΕΚ 4-0». Contra.gr. Ανακτήθηκε στις 4 Μαΐου 2016.
32. ↑  «Έπαθλο Novasports: MVP ο Φορτούνης, καλύτερος προπονητής ο Μάρκο Σίλβα και Best Goal του Ανσαριφάρντ». Sport-fm.gr. 27 Απριλίου 2016. Ανακτήθηκε στις 3 Οκτωβρίου 2016.
33. ↑  Αλέξης Βιρβίλης (17 Σεπτεμβρίου 2016). «Εκτός αποστολής ο Φορτούνης με τον Ηρακλή». Sport24.gr. Ανακτήθηκε στις 3 Οκτωβρίου 2016.
34. ↑  Παναγιώτης Δαλαταριώφ (17 Σεπτεμβρίου 2016). «Εκτός αποστολής ο Φορτούνης». Gazzetta.gr. Ανακτήθηκε στις 3 Οκτωβρίου 2016.
35. ↑  Γιάννης Φιλέρης (2 Οκτωβρίου 2016). «Καλώς τα παιδιά και Ολυμπιακός - ΑΕΚ 3-0». Sport24.gr. Ανακτήθηκε στις 3 Οκτωβρίου 2016.
36. ↑  ««Είμαι πάλι εδώ»». *Sport Day* **560** (ΟΛΥΜΠΙΑΚΟΣ 3 - 0 ΑΕΚ): 5. 2016.
37. ↑  Γιάννης Ζωιτός (18 Αυγούστου 2016). «Αρούκα - Ολυμπιακός 0-1». Contra.gr. Ανακτήθηκε στις 18 Ιουλίου 2017.
38. ↑  «Ολυμπιακός - Αρούκα 2-1 παρ». Contra.gr. 25 Αυγούστου 2016. Ανακτήθηκε στις 18 Ιουλίου 2017.
39. ↑  «Europa League». Transfermarkt.com. Ανακτήθηκε στις 18 Ιουλίου 2017.
40. ↑  «Ολυμπιακός - Γιανγκ Μπόις 1-1». SDNA.gr. 25 Νοεμβρίου 2016. Ανακτήθηκε στις 18 Ιουλίου 2017.
41. ↑  «Super League». Transfermarkt.com. Ανακτήθηκε στις 18 Ιουλίου 2017.
42. ↑  «Konstantinos Fortounis». Transfermarkt.com. Ανακτήθηκε στις 18 Ιουλίου 2017.
43. ↑  Αλέξης Βιρβίλης (17 Ιουλίου 2017). «Ολυμπιακός εμπιστευτικό: ο έλεγχος των 30 παικτών». Sport24.gr. Ανακτήθηκε στις 18 Ιουλίου 2017.
44. ↑  «Μαλίν-Ολυμπιακός: 0-6». Novasports.gr. 8 Ιουλίου 2017. Αρχειοθετήθηκε από το πρωτότυπο στις 11 Ιουλίου 2017. Ανακτήθηκε στις 18 Ιουλίου 2017.
45. ↑  «Και MVP και Best Goal ο Φορτούνης». Novasports.gr. 25 Αυγούστου 2017. Ανακτήθηκε στις 27 Αυγούστου 2017. [*νεκρός σύνδεσμος*]
46. ↑  Αντώνης Σαούλης (26 Αυγούστου 2017). «Λαμία - Ολυμπιακός 0-1 (vid)». Gazzetta.gr. Ανακτήθηκε στις 27 Αυγούστου 2017.
47. ↑  «Ασύλληπτο ματς στη Νέα Σμύρνη, 4-3 ο Ολυμπιακός τον Πανιώνιο». Sport24.gr. 14 Οκτωβρίου 2017. Ανακτήθηκε στις 15 Οκτωβρίου 2017.
48. ↑  Αντώνης Σαούλης (9 Δεκεμβρίου 2017). «Παναιτωλικός-Ολυμπιακός 1-4». Gazzetta.gr. Ανακτήθηκε στις 9 Δεκεμβρίου 2017.
49. ↑  Άκης Στρατόπουλος (26 Ιουλίου 2017). «Παρτιζάν – Ολυμπιακός 1-3». SDNA.gr. Ανακτήθηκε στις 28 Σεπτεμβρίου 2017.
50. ↑  «Η Σπόρτινγκ "σκότωσε" τις ελπίδες του Ολυμπιακού σε 45 λεπτά!».. Ανακτήθηκε στις 2017-09-13.
51. ↑  Θέμης Καίσαρης (27 Σεπτεμβρίου 2017). «Πάλεψε, αλλά δεν άντεξε ο Ολυμπιακός, έχασε 2-0 απ'τη Γιουβέντους». Sport24.gr. Ανακτήθηκε στις 28 Σεπτεμβρίου 2017.
52. ↑  Μιχάλης Τσώχος (18 Οκτωβρίου 2017). «Champions League: Ήττα με 3-1 ο Ολυμπιακός από την Μπαρτσελόνα». CNN.gr. Ανακτήθηκε στις 19 Οκτωβρίου 2017.
53. ↑  Νίκος Συριώδης (5 Δεκεμβρίου 2017). «Αρνητικό ρεκόρ στο Champions League ο Ολυμπιακός». Sport24.gr. Ανακτήθηκε στις 9 Δεκεμβρίου 2017.
54. ↑  «Οι νέοι αρχηγοί του Ολυμπιακού». NewsBeast.gr. 22 Αυγούστου 2018. Ανακτήθηκε στις 24 Αυγούστου 2018.
55. ↑  Αντώνης Σαούλης (16 Αυγούστου 2018). «Λουκέρνη - Ολυμπιακός 1-3». Gazzetta.gr. Ανακτήθηκε στις 24 Αυγούστου 2018.
56. ↑  Άκης Στρατόπουλος (9 Αυγούστου 2018). «Ολυμπιακός – Λουκέρνη 4-0». SDNA.gr. Ανακτήθηκε στις 24 Αυγούστου 2018.
57. ↑  «Επίσημο: Ο Κώστας Φορτούνης ανανέωσε με τον Ολυμπιακό». iEfimerida.gr. Ανακτήθηκε στις 28 Ιουνίου 2019.
58. ↑  Βαγγέλης Σταματόπουλος (11 Ιουλίου 2019). «Ολυμπιακός: Σοκ με Φορτούνη, υπέστη ρήξη χιαστού». Sport24.gr. Ανακτήθηκε στις 16 Ιανουαρίου 2020.
59. ↑  «Ολυμπιακός: Ο Φορτούνης είναι… εδώ! Προπονήθηκε για πρώτη φορά ο αρχηγός των Πειραιωτών». Newsit.gr. 6 Ιανουαρίου 2020. Ανακτήθηκε στις 16 Ιανουαρίου 2020.
60. ↑  «Ο Φορτούνης επέστρεψε και αποθεώθηκε». Το10.gr. 15 Ιανουαρίου 2020. Ανακτήθηκε στις 16 Ιανουαρίου 2020.
61. ↑  Ο Φορτούνης έγινε... άνδρας, www.onsports.gr
62. ↑  «Η αποστολή της εθνικής Ελλάδος για το Euro 2012». Newsbeat.gr. 17 Μαΐου 2012. Ανακτήθηκε στις 5 Οκτωβρίου 2015.
63. ↑  «Greece fightback foils Poland». uefa.com. 8 Ιουνίου 2012. Ανακτήθηκε στις 5 Οκτωβρίου 2015.
64. ↑  «Czechs leave Greece standing with flying start». uefa.com. 12 Ιουνίου 2012. Ανακτήθηκε στις 5 Οκτωβρίου 2015.
65. ↑  «Karagounis fires Greece into last eight». uefa.com. 16 Ιουνίου 2012. Ανακτήθηκε στις 5 Οκτωβρίου 2015.
66. ↑  «Germany overpower Greece in Gdansk». uefa.com. 22 Ιουνίου 2012. Ανακτήθηκε στις 5 Οκτωβρίου 2015.
67. ↑  «Marica earns Romania sweet revenge in Greece». uefa.com. 7 Σεπτεμβρίου 2014. Ανακτήθηκε στις 5 Οκτωβρίου 2015.
68. ↑  «Finland cancel out Greece lead». uefa.com. 11 Οκτωβρίου 2014. Ανακτήθηκε στις 5 Οκτωβρίου 2015.
69. ↑  «Northern Irish post third straight win in Greece». uefa.com. 14 Οκτωβρίου 2014. Ανακτήθηκε στις 5 Οκτωβρίου 2015.
70. ↑  «The Faroes stun Greece with brilliant away win». uefa.com. 14 Νοεμβρίου 2014. Ανακτήθηκε στις 5 Οκτωβρίου 2015.
71. ↑  «Faroe Islands defeat Greece again». uefa.com. 13 Ιουνίου 2015. Ανακτήθηκε στις 5 Οκτωβρίου 2015.
72. ↑  «Finland prolong Greece's miserable run». uefa.com. 4 Σεπτεμβρίου 2015. Ανακτήθηκε στις 5 Οκτωβρίου 2015.
73. ↑  «Greece restrict Romania to another draw». uefa.com. 7 Σεπτεμβρίου 2015. Ανακτήθηκε στις 5 Οκτωβρίου 2015.
74. ↑  Ηλίας Καλλονάς (11 Οκτωβρίου 2015). «Ελλάδα - Ουγγαρία 4-3». Contra.gr. Ανακτήθηκε στις 12 Οκτωβρίου 2015.
75. ↑  «Οι Φορτούνης-Μάνταλος-Πέλκας και η άμυνα αποτελούν τους... φάρους για το χτίσιμο της νέας Εθνικής». news.gr. 7 Οκτωβρίου 2015. Αρχειοθετήθηκε από το πρωτότυπο στις 28 Νοεμβρίου 2019. Ανακτήθηκε στις 12 Οκτωβρίου 2015.
76. ↑  Ευάγγελος Μίχος (7 Οκτωβρίου 2015). «Οι Φορτούνης-Μάνταλος-Πέλκας και η άμυνα αποτελούν τους... φάρους για το χτίσιμο της νέας Εθνικής». Sentragoal.gr. Αρχειοθετήθηκε από το πρωτότυπο στις 6 Μαρτίου 2016. Ανακτήθηκε στις 12 Οκτωβρίου 2015.
77. ↑  Μιχάλης Τσόχος (11 Οκτωβρίου 2015). «Η Ελλάδα των «δεκαριών»...». Gazzetta.gr. Ανακτήθηκε στις 12 Οκτωβρίου 2015.
78. ↑  «Με παλιά συνταγή θα πετύχει η νέα φουρνιά της εθνικής ομάδας». Filathlos.gr. Ανακτήθηκε στις 12 Οκτωβρίου 2015. [*νεκρός σύνδεσμος*]
79. ↑  Αντώνης Αντωνόπουλος (12 Οκτωβρίου 2015). «Φινάλε της Εθνικής με νίκη και ελπίδα για το μέλλον». Pamesports.gr. Αρχειοθετήθηκε από το πρωτότυπο στις 19 Οκτωβρίου 2015. Ανακτήθηκε στις 12 Οκτωβρίου 2015.
80. ↑  «Τα πιτσιρίκια έχουν ψυχή!». kerkida.net. 11 Οκτωβρίου 2015. Ανακτήθηκε στις 12 Οκτωβρίου 2015.
81. ↑  «Gibraltar 1-4 Greece». UEFA.com. Ανακτήθηκε στις 7 Μαρτίου 2017.
82. ↑  «Greece 2-0 Cyprus». UEFA.com. Ανακτήθηκε στις 7 Μαρτίου 2017.
83. ↑  «Εκτός με Εσθονία και ο Φορτούνης». Sport24.gr. 8 Οκτωβρίου 2016. Ανακτήθηκε στις 7 Μαρτίου 2017.
84. ↑  «Greece 1-1 Bosnia and Herzegovina». UEFA.com. Ανακτήθηκε στις 7 Μαρτίου 2017.
85. ↑  Νίκος Συριώδης (25 Μαρτίου 2017). «Απέσπασε ισοπαλία στο Βέλγιο η Ελλάδα, 1-1 και πήρε προβάδισμα πρόκρισης». Sport24.gr. Ανακτήθηκε στις 18 Ιουλίου 2017.
86. ↑  Γιώργος Περπερίδης (9 Ιουνίου 2017). «Όρθια στη Ζένιτσα η Ελλάδα, 0-0 με την Βοσνία». Sport24.gr. Ανακτήθηκε στις 18 Ιουλίου 2017.
87. ↑  Νίκος Συριώδης (31 Αυγούστου 2017). «Αναιμική η Εθνική, 0-0 με την Εσθονία στο Φάληρο». Sport24.gr. Ανακτήθηκε στις 29 Σεπτεμβρίου 2017.
88. ↑  Γιάννης Σπαουντζάκης (3 Σεπτεμβρίου 2017). «Ελλάδα - Βέλγιο 1-2». SDNA.gr. Ανακτήθηκε στις 29 Σεπτεμβρίου 2017.
89. ↑  Αντώνης Σαούλης (7 Οκτωβρίου 2017). «Κύπρος - Ελλάδα 1-2». Gazzetta.gr. Ανακτήθηκε στις 8 Οκτωβρίου 2017.
90. ↑  Νίκος Συριώδης (10 Οκτωβρίου 2017). «Τεσσάρα, μπαράζ και βλέπει Μουντιάλ η Εθνική!». Sport24.gr. Ανακτήθηκε στις 11 Οκτωβρίου 2017.
91. ↑  «K. Fortounis». *soccerway.com*. Ανακτήθηκε στις 30 Ιουνίου 2017.
92. ↑  «Kostas Fortounis». *superleaguegreece.net*. Αρχειοθετήθηκε από το πρωτότυπο στις 6 Σεπτεμβρίου 2017. Ανακτήθηκε στις 20 Αυγούστου 2017.
93. ↑  «Greece 2-3 Iceland». Sky Sports. Ανακτήθηκε στις 6 Ιουλίου 2016.
94. ↑  Georgakopoulos, George (2016-09-07). «Greece beats Gibraltar and banishes ghosts».. Ανακτήθηκε στις 2016-09-07.
95. ↑  «Champions League: Στην ιδανική ενδεκάδα ο Φορτούνης». naftemporiki.gr. 1 Οκτωβρίου 2015. Ανακτήθηκε στις 12 Οκτωβρίου 2015.
96. ↑  «Φορτούνης, ο πρώτος Έλληνας σκόρερ μετά από οκτώ χρόνια». Contra.gr. 17 Απριλίου 2016. Ανακτήθηκε στις 4 Μαΐου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κώστας Φορτούνης** |

* Ο Κώστας Φορτούνης στο soccerway.com
* Η καριέρα του Κώστα Φορτούνη στο National Football Teams
* Το προφίλ του Κώστα Φορτούνη στο transfermark.det
* Kostas Fortounis Στατιστικά καριέρας στο Soccerbase
* Κώστας Φορτούνης στο espn.go.com[*νεκρός σύνδεσμος*]

|  |  |  |  |  |
| --- | --- | --- | --- | --- |
| 

| π • σ • ε
Ολυμπιακός Σ.Φ.Π. – τρέχουσα σύνθεση 2023-24 |
| --- |
|  |
|  | 
* 1 Πασχαλάκης
* 3 Ορτέγκα
* 4 Καμαρά
* 7 Φορτούνης (c)
* 8 Ιμπόρα
* 9 Ελ-Κααμπί
* 10 Ζ.Μαρτίνς
* 11 Ελ-Αραμπί
* 12 Α. Μπα
* 15 Αλεξανδρόπουλος
* 17 Βρουσάι
* 18 Κίνι
* 19 Μασούρας
* 20 Καρβάλιο
* 21 Μπιέλ
* 22 Γιόβετιτς
* 23 Ροντινέι
* 25 Πορόσο
* 27 Ρίτσαρντς
* 29 Ναβάρο
* 32 Έσε
* 41 Μπιανκονέ
* 45 Ρέτσος
* 56 Ποντένσε
* 74 Ντόι
* 77 Μπρνιτς
* 88 Τζολάκης
* 99 Παπαδούδης

* Προπονητής: Κάρλος Καρβαλιάλ
 |

 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  Βραβεύσεις |
| --- |
|  |
| 

|  |  |  |  |
| --- | --- | --- | --- |
| 

| π • σ • ε
Σούπερ Λιγκ Ελλάδας – Καλύτερος Έλληνας Ποδοσφαιριστής της Χρονιάς |
| --- |
|  |
| 
* 1995: Γεωργιάδης
* 1996: Τσιάρτας
* 1997: Νικολαΐδης
* 1998: Νικολαΐδης
* 1999: Γεωργάτος
* 2000: Λυμπερόπουλος
* 2001: Αλεξανδρής
* 2002: Νικολαΐδης
* 2003: Γιαννακόπουλος
* 2004: Δ. Παπαδόπουλος
* 2005: Κατσουράνης
* 2006: Λυμπερόπουλος
* 2007: Λυμπερόπουλος
* 2008: Σαλπιγγίδης
* 2009: Σαλπιγγίδης
* 2010: Τοροσίδης
* 2011: Α. Παπαδόπουλος
* 2012: Μήτρογλου
* 2013: Δ. Παπαδόπουλος
* 2014: Δ. Παπαδόπουλος
* 2015: Καλτσάς
* 2016: Φορτούνης
* 2017: Μάνταλος
* 2018: Χριστοδουλόπουλος
* 2019: Φορτούνης
* 2020: Τσιμίκας
* 2021: Μασούρας
 |

 |

|  |  |  |  |
| --- | --- | --- | --- |
| 

| π • σ • ε
Σούπερ Λιγκ Ελλάδας – Πρώτοι σκόρερ |
| --- |
|  |
| 
* 1959: Νεστορίδης
* 1960: Νεστορίδης
* 1961: Νεστορίδης
* 1962: Νεστορίδης
* 1963: Νεστορίδης
* 1964: Παπαϊωάννου
* 1965: Σιδέρης
* 1966: Παπαϊωάννου
* 1967: Σιδέρης
* 1968: Ιντζόγλου
* 1969: Σιδέρης
* 1970: Αντωνιάδης
* 1971: Δέδες
* 1972: Αντωνιάδης
* 1973: Αντωνιάδης
* 1974: Αντωνιάδης
* 1975: Αντωνιάδης & Καλκαντέρα
* 1976: Δέδες
* 1977: Ιντζόγλου & Δ. Παπαδόπουλος
* 1978: Μαύρος
* 1979: Μαύρος
* 1980: Μπάγιεβιτς
* 1981: Κούης
* 1982: Χαραλαμπίδης
* 1983: Αναστόπουλος
* 1984: Αναστόπουλος
* 1985: Μαύρος
* 1986: Αναστόπουλος
* 1987: Αναστόπουλος
* 1988: Νίλσεν
* 1989: Μπόντα
* 1990: Μαύρος
* 1991: Σαραβάκος
* 1992: Δημητριάδης
* 1993: Δημητριάδης
* 1994: Αλεξανδρής & Βαζέχα
* 1995: Βαζέχα
* 1996: Τσιάρτας
* 1997: Αλεξανδρής
* 1998: Βαζέχα
* 1999: Νικολαΐδης
* 2000: Ναλιτζής
* 2001: Αλεξανδρής
* 2002: Αλεξανδρής
* 2003: Λυμπερόπουλος
* 2004: Τζιοβάνι
* 2005: Γκέκας
* 2006: Σαλπιγγίδης
* 2007: Λυμπερόπουλος
* 2008: Μπλάνκο
* 2009: Μπλάνκο & Γκαλέτι
* 2010: Σισέ
* 2011: Σισέ
* 2012: Μιραλάς
* 2013: Τζεμπούρ
* 2014: Σολάρι
* 2015: Μπαράλες
* 2016: Φορτούνης
* 2017: Μπεργκ
* 2018: Πρίγιοβιτς
* 2019: Κουλούρης
* 2020: Ελ Αραμπί
* 2021: Ελ Αραμπί
* 2022: Φαν Βέερτ
* 2023: Μπακαμπού
 |

 |

 |

 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  Σύνδεσμοι σε σχετικά άρθρα |
| --- |
|  |
| 

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ελλάδος - Ευρωπαϊκό Πρωτάθλημα 2012** |
| --- |
|  |
|  | 
**1** Χαλκιάς  · **2** Μανιάτης  · **3** Τζαβέλλας  · **4** Μαλεζάς  · **5** Κ.Παπαδόπουλος  · **6** Μάκος  · **7** Σαμαράς  · **8** A.Παπαδόπουλος  · **9** Λυμπερόπουλος  · **10** Καραγκούνης αρχηγός · **11** Μήτρογλου  · **12** Τζόρβας  · **13** Σηφάκης  · **14** Σαλπιγγίδης  · **15** Τοροσίδης  · **16** Φωτάκης  · **17** Γκέκας  · **18** Νίνης  · **19** Παπασταθόπουλος  · **20** Χολέβας  · **21** Κατσουράνης  · **22** Φορτούνης  · **23** Φετφατζίδης  · **C** Σάντος |

 |

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
 |

 |